السلام عليكم ورحمة الله وبركاته. الحمد لله وكفى. وصلاة وسلاما على عباده الذين اصطفى. اللهم لك الحمد قل له ولك الملك كله وبيدك الخير كله واليك يرجع الامر كله. اللهم صل على عبدك ونبيك محمد صلى الله
عليه وسلم عدد خلقك ورضا نفسك وزنة عرشك ومداد كلماتك. اما بعد بيل كلينتون رئيس الولايات المتحدة امريكية بيل كلينتون يا اخواني في الله رهيص اكبر دولة في العالم يعني آآ فتاة آآ يهودية يعني زعمت انه اخطأ
ومعها بيل كلينتون ارتبك قدام الرأي العام ارتباك شديد جدا. وقرر انه يكدب رغم انه فعلا كان اخطأ معها. قرر ان هو يكدب وكدب قدام العالم كله وكدب قدام الشعب الامريكي كله. والفتاة كان معها اثباتات اسبتت بها ان هي كانت صادقة. واهتز الرأي العام الامريكي. وانقلب الكونجرس
وانقلب الشعب الامريكي وانقلب الاعلام الامريكي. ازاي يكون رئيس امريكا خاين ما هوش امين؟ ازاي رئيس امريكا يكدب على الشعب الامريكي؟ هم ما كانتش قضيتهم ان رئيس امريكا يخطئ مع فتاة. هو كانت قضيتهم ازاي رئيس امريكا ما يبقاش امين؟ ازاي رئيس امريكا ما يبقاش عنده الامانة انه يقول الصدق
بصراحة للشعب بتاعه. ده قائد امريكا يا جماعة. انما رسول الله محمد صلى الله عليه وسلم. قائد البشرية كلها كانت الامانة بتاعته امانة تذهل البشرية امانة اذهلت التاريخ كله يا اخواني. من المواقف المذهلة
في امانة النبي صلى الله عليه وسلم. من المواقف اللي يقشعر لها. يعني شعر الرأس ويقشعر لها القلب ويرتجف لها الفؤاد النبي عليه الصلاة والسلام في يوم من الايام اجتمع صناديد الكفر في قريش وقرروا اجماع امرهم على قتل النبي عليه الصلاة والسلام وعملوا مؤامرة ان هم يجيبوا راجل من كل قبيلة
ويحاصروا بيت النبي عليه الصلاة والسلام ويقتلوا النبي. ودم النبي يتفرق بين القبائل في هذا اليوم نزل جبريل للنبي عليه الصلاة والسلام وامره بالهجرة فوريا وامر النبي عليه الصلاة والسلام ان يهاجر. النبي كان قدامه ساعات. لازم يجهز فيها. يعني ما تبقى من تجهيزات للهجرة. لازم لازم يخرج
بسرعة قبل ما يقتلوه او يحصلوا اقتفاء الاثر من مشركي قريش. ولكن النبي عليه الصلاة والسلام في حركة غير مسبوقة في التاريخ البشري. كان امانات من المشركين. المشركين كانوا بيعادوه وبيحاربوه وبيأذوه وبيسبوه عليه الصلاة والسلام. ومع ذلك ساعة الامانة يأتمنوه هو. ويعينه
الامانات عنده هو ويعينه الحاجات القيمة اللي يملكوها عنده هو. النبي عليه الصلاة والسلام يكلف سيدنا علي ابن ابي طالب بعملية استشهادية. ان يمكث في مكة ولا يهاجر مع النبي عليه الصلاة والسلام من اجل ان يوصل امانات المشركين اللي قاعدين يخططوا لقتل النبي عليه الصلاة
والسلام. والنبي عليه الصلاة والسلام قعد يخطط لتوصيل الامانات لهم. ما فيش انسان وصل في الامانة لهزه الدرجة في تاريخ البشرية يا جماعة القصة دي فيها حاجتين مذهلين. الحاجة الاولانية بيخططوا لقتلك يا حبيب الله. وانت بتخطط لتوصيل الامانات. نبي من عند الله. يا اخواننا دي اخلاق نبي. دي لا
ممكن تكون اخلاق واحد عادي مننا دي اخلاق لا تصطنع. دي اخلاق نبي من انبياء الله محمد عليه الصلاة والسلام. الحاجة التانية المذهلة انتم بتحاربوه انكم بتازوه وبتنتقموا منه وما انتوش خايفين احسن ياخد حاجتكم ويقول ده مقابل ده. مطمئنين ان محمد لا يخون من خانه عليه الصلاة والسلام
النبي عليه الصلاة والسلام يعني كان عنده امانة اذهلت الدنيا كلها. واصحابه طلع عندهم امانة يرتجف لها القلب يا اخواني خبيب رضي الله عنه لما اسر لما اسروا اهل مكة آآ بعد غزوة احد وارادوا انهم يقتلوه انتقاما من آآ
يعني يعني انتصار المسلمين على المشركين في غزوة بدر. فارادوا انهم يقتلوه. فيوم تنفيز حكم الاعدام يوم تنفيز حكم القتل. في سيدنا خبيب كان في دار ناس معينين من المشركين. فسيدنا خبيب
يعني المرأة صاحبة البيت لقت معه قطف عنب. فهي تقول وليس في مكة كلها في ذلك اليوم قطف عنب. ما هوش الموسم اصلا بتاع العنب بتقول ثم طلب منها موس. موسي موس يعني خباب ضرب منها موس عشان يستحد يعني هيعمل سنن الفطرة استعدادا لان يقتل في سبيل الله
وهو بيستخدم الموس. سيدنا خباب وهو بيستحد بالموس. الطفل ابنها غافل امه وامه مش واخدة بالها وطلع يجري وقام رايح قاعدة على رجل سيدنا حبان امه خارجة شافت منظر وقف لها قلبها
شافت سيدنا خباب اللي محكوم عليه بالاعدام. اللي هيتقتل بعد ساعة ماسك الموس الحامي في ايديه وابنها ضناها على الرجل على رجله قاعد في حضنه امه قلبها وقف شعر رأسها وقف قلبها ارتجف ونظرت لخبيب وهي خلاص
ليس عندها زرة شك ان خبيب هيقتل ابنها. ان خبيبة هينتقم منهم. ان خبيبة هيساومهم حريته مقابل رقبة ابنها بص لها خبيب وقرأ نظرة الفزع اللي في عينيها وضحك قال لها اتخافين مني على ولدك! انت خايفة مني على ابنك! مش احنا
انت مش عارفة المسلمين. مش عارفة امانة المسلمين. مش عارفة ان احنا ما بنخونش. مش عارفة ان احنا لا يمكن نخون ابدا. نظر لها وهي خايفة على ابنها وساب لها ابنها. كان ممكن في اللحزة ديت خبيب يمسك الموس ويحطه على رقبة ابناه. ويقول لهم هاتوا لي فرس هنا هوت. وتسيبوني
النجاة هو حياة ابنكم. والا هدبح ابنكم وانا كده كده ميت. كان ممكن يعمل كده. ولكن سيوف المسلمين لها اخلاق. ولكن ضرب مثل وعلم الدنيا كلها الامانة. وابهر الدنيا كلها بدرجة من الامانة. لا يتخيل البشر ان في امانة وصلت للدرجة دي. هي دي يا جماعة
امانة الاسلام هي دي اخلاق محمد ابن عبدالله. هم دول خريجوا مدرسة محمد ابن عبدالله عليه الصلاة والسلام. ومرة الايام ووصلنا لدرجة من الخيانة لا يعلم مداها الا الله سبحانه وتعالى. الشيخ الشعراوي رحمه الله ايام ما كان مدرس زمان كان معه مدرس معه في المعهد
وكان دايما يشتكي له اولادي ايه طب مصاريفهم غالية الدنيا صعبة العيشة فقر. والشيخ الشعراوي يتعجب. الدنيا ياما كانت مرتاحة يا جماعة. ما كانتش بتضغط اللي احنا فيه النهاردة ده. فيعني يعني يعني الشيخ الشعراوي يعني خايف احسن يكون فيه معصية في حياته او حاجة. المهم الراجل في يوم من الايام مروح فالشيخ الشعراوي رحمه الله
والله لقى معه ظرف اصفر حكومي كبير. بيقول له ايه ده؟ قال له ده ورق حكومي وده فاتر حكومية واقلام حكومية. فبيقول له ده ليه؟ قال له عشان ولادي يزاكروا فيها. هعمل
ايه ما انا ما عييش فلوس ما الدنيا ضغط. فالشيخ الشعراوي قال له دا مال عام. والمال العام مصيبة اكتر من المال الخاص. يعني لو واحد سرق فلوس من محفظة
مش ممكن حد فينا يحتمل ده. المال العام يا جماعة انت سرقت تسعين مليون مواطن مصري. لو سرقت من المال العام. التسعين مليون التسعين مليون هيستنوك قنطرة انت خنت امانة تسعين مليون انسان. فالشيخ الشعراوي قال له هو ده السبب في الكرب اللي انت فيه
تب لربنا. فالراجل قال له اتوب ايه وانا بعمل ايه وايه يعني فترة والراجل جري الشيخ الشعراوي فرحان قال له الحمد لله ربنا فرجها علي. وحياتي اتملت وبقيت يعني المصاريف مكفياني. قال له في ايه ؟ قال له تبت لربنا من معصية اخد المال العام دهو. الدفاتر والورق والاقلام اللي انا باخدها دي. فالشيخ الشعراوي
يعني الراجل ده ممكن يكون مش مدرك ان خيانة الامانة الصغيرة دهيت ممكن تكون مبوظة عليه. كل الحياة بتاعته. يعني ايه الامانة يا جماعة؟ واحنا بنتكلم صفة الامانة العظيمة. واحنا بنتكلم عن هذه الصفة الخطيرة. الامانة هي تحمل المسئولية. الانسان الامين هو الانسان المسئول. عشان كده يقول لك
الفصل يعني ايه امين الفصل؟ يعني الطالب اللي شايل مسؤولية الفصل فالامانة هي تحمل المسئولية. عشان كده اعظم انسان تحمل المسؤولية في التاريخ كلها. هو رسول الله محمد عليه الصلاة والسلام. اكبر مصيبة
يا اخواني ان يبقى فيه انسان مش مسئول. ان يبقى فيه ابن مش مسئول. زوج مش مسئول زوجة مش مسئولة. دكتور مش مسئول. مدرس فصل مش مسئول. مدير مدرسة مش مسئول. حاكم دولة مش مسئول. ما حدش
اسألوا مرة في الغرب ما فيش واحد من اصغر واحد لاكبر رأس في الدولة الا وهو يعرض للمساءلة القانونية بالكيلينتون كان هيترفد من حكم امريكا كزبة واحدة كزبها ما فيش واحد ما هوش مسئول
ان ان يبقى فيه انسان مش مسئول. ان يبقى فيه اخ ملتزم مش مسئول عن هم دينه. اخت ملتزمة مش مسئولة. داعية مش مسئول وربنا ادى له علم وهو مش مسئول. اكبر مصيبة فكر الان مالية. فكر وانا مالي. فكر عدم المسئولية. فكر السلبية. ده اللي دمر الامة. بس اللي اخطر من
فكر ان يبقى فيه انسان مش مسئول ان يبقى فيه انسان خايب. ان يبقى فيه دكتور خاين. ياخد من شركة الادوية رحلة اسبوع هو ومراته في الساحل الشمالي عشان يكتب دوا
معين بديله بعشر تمنه. ان دكتور ياخد مؤتمر برة او سفرية لبنان او فسحة في تركيا. على حساب شركة ادوية مقابل انه يحول العيانين بتوعه انهم يعملوا اشعة وتحاليل هم مش محتاجينها. بس عشان يقبض فلوس ويكتب لهم ادوية معينة هم مش محتاجينها. ان يبقى
فيه مدير ان يبقى فيه رئيس شركة ادوية خاين يغش في المادة الفعالة بتاعة الدوا. ان يبقى فيه زابط خاين ما يرضاش يقوم بمسؤوليته في حماية امن الناس عشان ما يعرضش حياته في الخطر. ان يبقى فيه مدرس خاين ما يشرحش للطلبة ان يبقى فيه ميكانيكي خاين
ما يعرفش غير انه يقول لك غير قطع الغيار بتاعة العربية وما عندوش حاجة اسمها ان هو يصلح بجد او يفهم بجد. ان يبقى فيه ان يبقى فيه استاز جامعة
خاين كل همه انه يعين ابنه وخلاص ان يبقى فيه فني في المعمل بتاع التحاليل خاين قضيته ان هو يكتب اي نتايج والناس يطلع نتايج صح او غلط فيها وخلاص. المصيبة يا جماعة ان يبقى فيه مهندس خاين يوقع العمارة على دماغ الناس. ويبقى السبب في قتلهم كلهم. ان يبقى في زوجة
تقعد ولادها وهم اطفال قدام قنوات اطفال تدمر لهم دينهم. عشان تبقى قاعدة تتكلم في التليفون او تطبخ على راحتها من غير مشاكل مصيبة الامة بتاعتنا اتدمرت بسبب الخيانة والنبي عليه الصلاة والسلام يقول كلكم راع وكلكم مسئول. هي دي الكلمة اللي هندور حواليها في الحملة بتاعتنا عن امانة النبي عليه الصلاة والسلام
في الحملة بتاعتنا عن خلق الامانة كلكم مسؤول. كل واحد من اللي قاعدين قدام الوقت هتتسأل قدام ربنا. هتتسألي قدام ربنا كلكم مسئول امام الله سبحانه وتعالى. قال رسول الله صلى الله عليه وسلم كفى بالمرء اثما ان يضيع من يعول
كفى بالمرء اثما ان يضيع من يعول. هنتكلم عن الامانة يا جماعة. ولكن انا عايز قلوبكم تبكي مع قلبي وهو بيبكي وهو بيكلمكم عن امانة النبي عليه الصلاة والسلام. وانا هتكلم معكم عن انواع من الامانات
كتير مننا لا يتخيل ان الامانة اكتر من ان واحد سلفني كتاب ارده له. هنتكلم يا جماعة عن انواع من الامانات لا يتخيلها. كثير مننا هنتكلم عن اعظم مفهوم للامانة في تاريخ البشرية. اصلوا اعظم امين. امين في تاريخ الام الحياة كلها
سيدنا محمد عليه الصلاة والسلام. هنتكلم عن انواع من الامانة ما حدش مننا واخد باله منها. ولكن بعد ما نتضلع الاول من امانة النبي عليه الصلاة والسلام امانة اعظم انسان حمل المسئولية في التاريخ كله وفي البشرية كلها. امانة النبي يعني ايه الامانة؟ امانة لتحمل المسئولية. النبي عليه الصلاة والسلام كان
مرة بيصلي مع الصحابة العصر خلص صلاة العصر وطلع يجري الصحابة ما شافوش المنزر ده قبل كده. النبي عليه الصلاة والسلام بيتخطى الرقاب. النبي بيتخطى الرقاب. ده معناه ان النبي عليه الصلاة والسلام ممكن مش مش شايف الصحابة دلوقتي في
دلوقتي انا خالص ودخل حجرة واحدة من زوجاته وشوية وخرج بقى وهو عليه الاطمئنان والسكينة كده وقعد معهم. فالصحابة فزعم في الله. فالنبي عليه الصلاة والسلام لما رآهم فزعوا ففسر لهم السبب. قال لهم ذكرت شيئا من تبر عندي. عندي حتة دهب
كانت من فلوس الصدقات من فلوس المسلمين. من فلوس المال العام عندي. مش ارصدة المسلمين احولها في حساب لي في بنوك سويسرا. وبعد كده اللي يعرف بيجيبها حتى لو عملوا عليها ثورة. ذكرت شيئا من تبر عندي. حتة دهب عندي. فكرهت ان تحبسني. لو فضلت عندي ممكن تحبسني عن الجنة
ومت وهي عندي يا رب يا رب اعنا على اداء الامانات يا رب. يا رب لا نسألك ان تخفف حملنا ولكن نسألك ان تقوي ظهرنا يا رب حديس مرعب. حديس والله يا اخواني يوقف القلب. انا مرعوب. انا مرعوب وانا باقرأ هزا الحديس عليكم. زكرت شيئا من تبر عندي
شوية فلوس صدقات شوية فلوس مسلمين. فكرهت ان تحبسني لو انا مت وهي عندي. هتحبس اتمنع من دخول الجنة لحد ما اتسأل عنها. لحد ما اتسأل عن عملت فيها ايه ؟ فكرهت ان تحبسني فامرت بقسمتها. ايه الامانة دي
الحاكم لما يبقى امين الشعب كله هيبقى امين. الحاكم لو مد ايده على المال العام. العام التسعين مليون مواطن اللي وراه يمدوا ايدهم اعمال العالم. الحاكم لو عين بالمحسوبية التسعين مليون مواطن هيعينوا ولادهم بالمحسوبية. القدوة الاب الروحي بتاع الدولة كلها. تخيلوا النبي عليه الصلاة والسلام موقف يزلزل
موقف نقف به قدام زعماء العالم. قدام الاباء العظماء بتوع الحضارة الغربية كلها. قدام كل القواد الفكريين للحضارة الغربية العالمية واحدة امرأة شريفة مخزومية واحدة منها كبيرة. واحدة من عيلة واصلة هذه المرأة يا اخواني في الله يعني سرقت مدت ايدها
ده اداء السرقة سرقت اتمسكت. النبي عليه الصلاة والسلام قال هيتقطع ايدها الناس في قريش كانوا هيجنوا. اتقطع ايدها ازاي يا رسول الله؟ ده من عيلة فلان الفلاني. ده واحدة واصلة يا رسول الله. ازاي ؟ طب هو مين اللي يقدر يكلم النبي ما حدش يقدر يكلمه ما فيش
اسامة ابن زيد احب رسول الله. صلى الله عليه وسلم. قالوا له يا اسامة كلم النبي ما ينفعش. ده واحدة واصلة والدعوة هتضر كده يا اسامة. فيه عائلات كبيرة مش هترضى ان ده
يحصل معها يا اسامة. وفي ناس كتير هتنفر من الاسلام والمرأة دي لما تتقطع ايدها يا اسامة. المرأة ديت مش هتتجوز وهتعيش حياتها كده. والمرأة ديت مش هتتدين لانها تكره الاسلام. وهتحس ان الحدود تقيلة. وانت عارف ان قريش لسة داخلة في الاسلام جديد. ما يستحملوش الحدود بالشدة دي. اسامة سخن راح للنبي عليه الصلاة والسلام
يا رسول الله المرأة المخزومية طب بس يا رسول الله يعني النبي عليه الصلاة والسلام تغير وجهه وقال له يا اسامة اتشفع في حد من حدود الله لان الحدود امانة
لان شريعة ربنا امانة. النبي عليه الصلاة والسلام طلع على المنبر وخطب في الناس فقال ايها الناس انما اهلك من كان قبلكم انه كان اذا سرق فيهم تركوه وزير وكيل وزارة مسؤول كبير ما حدش قرب منه. واذا سرق فيهم الضعيف اقاموا عليه الحد
والله الكلمة اللي والله لو كتبناها بالدهب ونشرناها في العالم يا جماعة لو عرفوه لاحبوه. لو الغرب عرف ان دي امانة النبي عليه الصلاة والسلام لذهل به. والله لو والله دي خارجة من النبي عليه الصلاة والسلام. والله
لو ان فاطمة بنت محمد بنت حاكم الدولة بنت امين الوحي بنت رئيس الجمهورية بنت نبي الله والله لو ان فاطمة بنت محمد سرقت لقطعت يدها. قطع ايد المرأة المخزومية السيدة عائشة تقول
فتزوجت بعدها وتابت وحسنت توبتها وكانت تأتيني لارفع حاجتها الى رسول الله. صلى الله عليه وسلم. ايه ده الحدود ما طلعتش حاجة صعبة ولا حاجة. والست اتجوزت والست تابت والدين والدنيا جم كمان. يا سلام على الامانة يا جماعة! لو ان فاطمة
بنت محمد سرقت. دلوقتي ولاد رؤساء الجمهوريات. اولاد الملوك. اولاد الامراء. حد بيعرف يكلمهم؟ حد بيمشوا بالعربية الارقام من عليها وحاطين علامة معينة كده اللي عايز بقى لو موتوا واحد يبقوا يدوروا على العلامة ديت. تدفع لهم
بتاعة من قتلوه الامانة يا اخواني. النبي عليه الصلاة والسلام النبي عليه الصلاة والسلام علم الدنيا كلها الامانة. النبي عليه الصلاة والسلام كان مذهل في تحمل المسؤولية اعظم انسان تحمل مسؤولية ما كلف به. ما فيش انسان تفانى في مسئوليته زي حبيب الله محمد عليه الصلاة والسلام
امانة النبي في الدعوة الى الله يا جماعة. ده معنى مهول امانة النبي عليه الصلاة والسلام في التربية. عارفين يعني ايه في التربية؟ يعني الواحد بيحاول ان ربنا يستعمله في التربية. مش في الدعوة بس مش في الدروس العامة بس. والله يا اخواني
حد يعرف اللي النبي اتعذب اتعذبه ولقاه في التربية غير اللي ينزل ويشتغل في التربية. وسط الاخوة ويشوف تربية الناس صعبة ازاي ويشوف لما الترابيزة اللي بينه وبين الناس تتشال ويبقى مان تو مان وش الوش مع الناس مع مشاكل ده. والامراض النفسية اللي عندي ده والامراض القلبية
اللي عند ده والصعوبة بتاعة ده. والشهوات بتاعة ده والمشاكل بتاعة ده. موضوع رهيب. النبي عليه اول سنة في التربية ما ماتش جوة بيته. كان بيبات في دار الارقم. والله يا اخواني هذا الامر لا يدرك معاناته الا من حاول ان هو يعمله. النبي انه يسيب
بيته ويسيب عياله ويسيب مراته. ويبات مع اصحابه لمدة سنة لحد ما يطلع رجالة يشيلوا الدعوة معه. ده ده عملية استشهاد ده عملية انتحرية. مين اللي يقدر يقوم بهذه الامانة
يا اخوان انا ممكن اكون مهتم بالتربية. انما انا عايز اخرج اخ صالح. اخ يشتغل في الدعوة. انما النبي عليه الصلاة والسلام ما كانش بيخرج ده. ده النبي كان بيخرج متين تلتمية
واحد يشيلوا الدين في الكرة الارضية. لو ما شالوش الدين ما حدش هيشيله. يعني النبي كان بيخرج عمالقة عشان في الاخر يقول اقرأهم فلان افرادهم فلان اعلمهم بالحلال والحرام فلان. واحد هيعلم العالم كله علم معين يبقى معناه ان ده اتبنى ازاي
النبي عليه الصلاة والسلام قبل البعثة كان بيتحمل الامانة. قبل البعثة عليه الصلاة والسلام في مسند الامام احمد. حديس خطير جدا بسند صحيح. لما النبي عليه الصلاة والسلام المشركين اقتتلوا بعد ما الكعبة اتهدت وبنوها. مين اللي يحط الحجر الاسود؟ فدخل النبي فقالوا جاءكم الامين. جاءكم الامين. قالوا له احكم
انا فالنبي عليه الصلاة والسلام بسط ثوبه وحط الحجر الاسود وخلى كل واحد من قبيلة يشيل طرف ثوب. وبعد كده وصلهم لحد الكعبة وشال الحجر الاسود وحطه بايديه عليه الصلاة والسلام. حديس صحيح ده يا جماعة على فكرة ده مش كلام كده. حديس صحيح في مسند الامام. احمد النبي امين طول حياته. النبي عليه الصلاة والسلام من قبل
البعثة وهو الصادق الامين عليه الصلاة والسلام النبي عليه الصلاة والسلام امنته في الدعوة الى الله. تحمله للمسؤولية في الدعوة. انا بقول الكلام ده يا جماعة عشان شوية وهكلمكم ان شاء الله عن تحمل
عن انواع الامانات على حوالي عشرين نوع من انواع الامانات ممكن يكون معظمنا مش واخد باله من منه. ممكن يكون معظمنا ما هوش عارف لا امانة امانة يعني يعني موضوع خطير زي ما هنتكلم دلوقتي امانة الدعوة الى الله. النبي لما ربنا كلفه بالدعوة. النبي عمل ايه؟ النبي عليه الصلاة والسلام كان
اسواق منى كان بينزل خيام منى ويلف ما بين كل خيمة والتانية يجري ورا الناس. يتتبع الناس لحد الخيام بتاعتها. عليه الصلاة والسلام. وبيهددوه بالقتل وهو مصمم يكمل فمنهم من يحسو في وجهه التراب ومنهم من يقذفه بالحجارة ومنهم من يسبه سبا شديدا ووراؤه
رجل احول له غديرتان يعني زي البتاعتين دول ضفيرتان تقض وجنتاه ابيض. محمر يقذفه حتى ادنى ساقيه وعرقوبيه ورسول الله صلى الله عليه وسلم لا يلتفت. لحد ما حددوا تسعتاشر مدخل من مداخل منى ووقفه على كل مدخل قوة
تحذر الناس من النبي عليه الصلاة والسلام. ايه الامانة دي! ايه تحمل المسؤولية دي! بعد كده لقى منها ما فيش استجابة. بدأ يلف في القبائل في الجزارة العربية راح لقبيلة كندة في اقصى الجنوب. وطلع لقبيلة بني بني كلب في اقصى الشمال. وراح لقبيلة بني حنيفة في اقصى الشرق. لف الجزيرة العربية. بدأ يلف
في الاسواق راح سوق عكاظ راح سوق ذي المجاز اسواق العرب التجارية والفنية والاعلامية وبتاعة الشعر كان بيلف على الناس في في البيوت راحت طائف. في الطريق لافة على ستة وعشرين قبيلة. كل ده بيلف على بيت بيت. بيلف على خيمة خيمة. بيلف على قوم قوم
بيستنى كل واحد وافد ضيف على مكة لدرجة ان هم كانوا بيقعدوا يحزروا الناس واحد واحد داخل مكة من سيدنا محمد عليه الصلاة والسلام لانه هيكلم الكل لانه مش هيسيب حد لانه هيتفانى مع كل الناس عليه الصلاة والسلام
السنة اللي قابل فيها الستة بتوع آآ آآ المدينة المنورة الستة اللي بايعوه على الاسلام في المدينة المنورة. السنة اللي قابل فيها الستة دول يا اخواني كانت ده اخر يوم في منى. يعني النبي قعد منى يدعو ويشتم ويقذف بالحجارة ويسب ويحث في وجه التراب
ويلف وما يهزش. اخر يوم يا جماعة في منى انتم عارفين اللي حج ان اخر يوم ده بيبقى منى فاضية اصلا خالص. بيبقى تسعة وتسعين في المية من الناس بيبقوا سابوا اصلا منى خلاص ومشوا. ففي الناس
هي لها ستة شباب قاعدين. بيكلمهم طلعوا من المدينة المنورة. البلد اللي مدفون فيها ابوه. البلد اللي مدفون فيها ابو النبي عليه الصلاة والسلام طلعوا من المدينة كلمهم انشرحت صدورهم للاسلام. طهقوا من اليهود اللي مستعبدينهم ومسيطرين عليهم اقتصاديا. وطهقوا من الحرب الاهلية اللي طحنت
المدينة المنورة وقتلت كل قرايبهم وكل حبايبهم. طهقم من الوضع المتردي بتاع المدينة. طهقوا من الوضع المتردي حتى باسماء ارض الوباء بقت ارض وباء وارض مرض وارض فقر وارض صراعات طائفية تهقم اسلمم في النهاية ربنا بعتهم للنبي
عليه الصلاة والسلام. الامانة يا جماعة. امانة النبي محمد عليه الصلاة والسلام. امانة النبي وامانة الاسلام. كانت هي سبب في انتشار الاسلام في العالم دلوقتي مصر كلها اكبر بلد عربية تسعين مليون مواطن. انما باكستان مية وعشرين مليون. بنجلاديش حوالي مية وعشرين مليون
المسلمين في الصين حوالي ميت مليون. المسلمين في اندونيسيا حوالي متين مليون. المسلمين في المنطقة دي حوالي سبعميت تمنميت مليون يا جماعة. كل دول دخلوا بسبب امانة التجار. الامانة اللي اتعلموها من النبي عليه الصلاة والسلام. لما شافوا الامانة بتاعة الاسلام ذهلوا بالاسلام. واعتنقوا الدين الاسلامي
ودخلوا في الاسلام بسبب صفة الامانة. لما كانت الاخلاق دي عندنا. لما كنا على هذه الاخلاق مع النبي عليه الصلاة والسلام امانة حبيب الله محمد عليه الصلاة والسلام يعني انا انا مش عارف اقول ايه انا هكمل ان شاء الله بازن الله في حلقة كمان موضوع الامانة انما انا
عايز نقف مع خطورة قضية الامانة. لدرجة ان يعني احد الصحابة روى عن النبي صلى الله عليه وسلم انه روي عنه انه كان كلما خطبنا. اسمعوا الكلمة اللي هنقفل عليها الحلقة دهيت في هذه الصفة الخطيرة. صفة الامانة. انا عرضنا الامانة على السماوات
سوى الارض والجبال فابين ان يحملنها. واشفقن منها وحملها الانسان. الدين امانة. الدين امانة. كان كلما خطبنا قال لا ايمان لمن لا امانة له. ولا دين لمن لا عهد له. النبي بيقول ما فيش دين من غير امانة ووفاء. لا ايمان لمن لا
كلما خطبنا. يعني الامانة كان النبي بيركز عليها. لان دي اعظم اخلاق نبهر بها العالم. واعظم اخلاق نوصل بها لربنا سبحانه وتعالى الامانة الامانة في العمل الدنيوي نوع من انواع الامانة. الامانة تعرفوا ان النبي عليه الصلاة والسلام اخبرنا ان الامانة تنتظرنا على الصراط
يعني الامانة يا توقعك في النار يا تعديكي للجنة. تخيلوا ان النبي عليه الصلاة والسلام تحدث عن الامانة هذا الحديس الرهيب. تخيلوا يا اخواني ان الزوجة امانة. الزوج امانة. الاسرة امانة. الاولاد امانة
الشغل الدنيوي امانة. تعيينات الحكومة. التعيينات في شركة الكهربا وفي شركة الماية وفي شركة الاتصالات امانة اختيار المسئولين امانة. المهنة الدنيوية امانة. الوزيفة الحكومية من تمانية لاتنين امانة. يا رب اعنا على
تعلم مهنتك لو انت طبيب امانة. تعلم مهنتك مهما كانت مهنتك امانة. تعرفهم ان القرآن امانة. والركوع وامانة والصلاة امانة والوضوء امانة. تعرفوا ان المسجد الاقصى امانة. تعرفم ان الاسرار بين الزوج وزوجته امانة؟ تعرفهم يا جماعة
ان الحاكم اكتر واحد شايل امانة في الامة. تعرفوا ان الامانات اللي عندنا في بيوتنا تجاه الناس امانة. العقد اللي انت استلفتيه من صاحبتك وما رجعتهوش والكتب اللي احنا كلنا استلفناها من اصحابنا وما رجعنهاش
مش عايز اقول الفلوس والفلوس اللي انت كلتها على المدرس بتاعك وانت في سانوي وكبرت وبقى عندك خمسة وعشرين سنة. وما ودتهاش. تعرفوا ان البنات اللي ماشية في الشارع بتاخد دروس دول امانة. يا شاب يا اللي بتجري ورا البنات
تعرفي ان انت عرضك يا بنت سنوي امانة. الشاب اللي انت بتكلميه دي خيانة لزوجك اللي هيتجوزك في المستقبل. لان عرضك ده ملك لزوج المستقبل عارفين يعني ايه امانة يا جماعة؟ ان شاء الله الحلقة الجاية هنكمل امانة النبي عليه الصلاة والسلام. الحلقة الجاية هنكمل خطورة الامانة. وعظمة اخلاق النبي عليه
خصوصا في الامانة وهنقف مع انواع الامانة بازن الله سبحانه وتعالى. نسأل الله سبحانه وتعالى اللهم ارزقنا الامانة. اللهم ارزق الامة الامانة. اللهم يا ربنا اللهم هدمت الامة بسبب الخيانة. اللهم ان الكثيرون الان
قانون الامانات. اللهم اعنا على اداء الامانات يا رب. اللهم اعنا على اداء الامانات في اسرنا. اللهم اعنا على الامانات الى اهلها. اللهم اعنا على القيام بالحقوق يا رب. اللهم ارزقنا الامانة وارزق الامة الامانة
ارزق الحكام الامانة. اللهم ارزقنا الامانة في اعمالنا الدنيوية. وارزقنا الامان مع الاسلام. ومع مقدسات الاسلام وارزقنا الامان في بيوتنا اللهم اعد لزوجاتنا ولنسائنا الامانة. يا رب ارزق الامة الامانة يا رب. طهر الامة
من الخيانة نعوذ بك من الخيانة فانها بئست البطانة. اللهم انا نعوذ بك من الخيانة فانها بئست البطانة. اللهم ان الخيانة قد دمرت الامة من الحكام والمحكومين. اللهم ارزق الاطباء الامانة. وارزق
الحرفيين الامانة. وارزق موظفي الحكومة الامانة. وارزق الوزراء الامانة. وارزق الاطباء الامانة وارزق جميع المهن الامانة وارزق الدعاة الامانة. وارزق الملتزمين والملتزمات الامانة وارزق العلماء الامانة. اللهم ارزقنا الامان انا يا رب اجعلنا من الامناء الصادقين الصالحين يا رب برحمتك يا ارحم الراحمين. سبحانك اللهم وبحمدك اشهد
ولا اله الا انت استغفرك واتوب اليك